**Mingəçevir FK** — və ya rəsmi adı ilə **Mingəçevir Futbol Klubu.** 2022-ci ildə yaranan, tarixən 1966-cı ildə təməli qoyulan Azərbaycanın Mingəçevir şəhərini təmsil edən klubdur. "Energetik" futbol klubunun varisidir.

İdarə Heyəti
------------

* İdarə Heyəti Sədri: **Ruslan Həmidov**
* İdman Direktoru: **Zaur Qarayev**
* Köməkçi Məşqçi: **Samir Məmmədov, Namiq İbrahimli**
* Mətbuat Katibi: **Elnur Qasımov**

Tarixi
------

Mingəçevirdə futbola maraq 1960-cı il və əvvəllərində artıq var idi. "Kabelçi" adlı klub, Kabel Zavodunun himayəsində fəaliyyət göstərirdi. Klubun xüsusən Şəkinin "Xansaray" klubu ilə oyunlarının prinsipiyal olduğu bilinir.

"Kabelçi" klubunun loqosu, "Şəki" qazetindən bir parça
1966-cı ildə "Neftçi" klubunun SSRİ birinciliyinin bürünc medal qazanması ilə futbola maraq biraz daha artdı. Həmin il ilk yaranan klub isə Mingəçevir Tekstil Zavodunun himayəsində olan "Tekstilşik" olub. Bu komanda SSRİ kubokunda 2 dəfə çıxış edib. "Tekstilşik" klubundan əlavə, 1968-ci ildə, Mingəçevir Politexnik İnstitutunun nəznində yaranan yığma komanda, Azərbaycan kubokuna sahib çıxmışdır. Bu klubun kapitanı Yusif Allahverdiyev olmuşdur. Qardaşı Yunis də onunla komanda yoldaşı olmuşdur. Ondan 2 il sonra isə, Mingəçevirin başqa bir klubu, "İzolit" klubu, Azərbaycan kubokuna sahib çıxaraq, Mingəçevir futbol tarixinə düşmüşdür.

Qısa müddət sonra "Tekstilşik" klubunun adı azərbaycanca "Toxucu" adlandırılıb. 1969-cu ildə Nadir Qasımov məşqçi olaraq klubun başına keçib. 1980-ci ildə Bakının "Avtomobilçi" ("Avtomobilist") komandasının oynadığı "Spartak" stadionu əlindən alındığı üçün Mingəçevirə köçüb və o gündən klub Mingəçevir şəhərini təmsil etməyə başlayıb. "Avtomobilçi" SSRİ çempionatının II divizionunun IX zonasında Qafqaz komandaları ilə birgə mübarizə aparıb ki, burda "Kəpəz"lə keçirilən matçlar derbi ab-havasında baş tutub.Azərbaycan futbolunun tanınmış simalarında Anatoli Banişevski bu klubda forma geyinmişdir. Həmçinin klubun kapitanı Vasif İskəndərov, baş məşqçi isə Şamil Hüseynov olmuşdur. Həmçinin "Əməkdar Məşqçi" adı qazanmış Baba Mustafayev də, bu klubda baş məşqçi olaraq çıxış etmişdir. Ondan əlavə Valentin Xılstov, Ağasəlim Mircavadov, Şamil Heydərov, Anatoli Banişevski də, baş məqçi olaraq çıxış etmişdir. Klub tarixində uğursuz məşqçi olaraq adlandırılan, 1966-cı ildə Neftçi klubunda futbolçu olaraq bürünc medal almış Aleksandr Trofimovun idarəsi zamanı klub 1987-ci ildə sonuncu yeri tutaraq aşağı liqaya düşmüşdür. Bu dövr klubun "Böhran Dövrü" olaraq adlandırılır. 1989-cu ildə bu komanda dağıldı

**1990**-cı ildə Mingəçevirdə "Kür" adlı komanda yaradılır və bu komanda 2 il sonra keçirilən Azərbaycanın ilk müstəqil çempionatında iştirak edir. Karyerasına "Avtomobilçi"də başlamış Azərbaycan Millisinin sabiq müdafiəçisi Ramiz Məmmədov, Mehman Baxışov kimi futbolçuların sayəsində "Kür" 26 klubun mübarizə apardığı ilk ildəcə 7-ci yeri tutur, eləcə də komanda ölkə kubokunun finalına vəsiqə qazanır. Ancaq 1992-ci il avqustun 30-da Bakının "İnşaatçı" komandasına əlavə vaxtda buraxdığı qol hesabına uduzur.

Mingəçevirin "Kür" klubu ilə, Şəkinin "Xansaray" klubunun qarşılaşması, "Şəki" qazeti
**1993/94** mövsümünün ortasında klubu Mingəçevir Su Elektrik Stansiyası himayəsinə götürdüyündən komandanın adında cüzi dəyişiklik edilir: "Kür-Nur".

**1995/96** mövsümündə isə hazırda Qarabağ Futbol Klubunun məşqçisi Qurban Qurbanovun da yolu "Kür-Nur"dan keçir və burda 4 qola imza atır.

**1997/98** mövsümü başa çatdıqdan sonra komanda maliyyə problemləri ucbatından dağılır.

**2005** illərində Azərenerji" şirkəti məcburən Mingəçevirdə yeni klub yaratmalı olur — "Energetik". Bu komanda I dəstədən mübarizəyə qoşulur və 8 klubun iştirak etdiyi ilk mövsümdə 4-cü yeri tutur. Növbəti mövsüm isə "Energetik" 2-ci pilləni tutur və AMMK (indiki AZAL) ilə birgə elitada iştirak etmək hüququ qazanır. Təbii ki, "Azərenerji" rəhbərliyi qısa müddətdə bunu gözləmirdi.

**2018**-ci ildə "Energetik" klubunun büdcəsinə dəstək olan, sponsorluq edən "AzərEnerji" kluba sponsorluqdan imtina etdi. Bunun nəticəsində klubda ciddi maliyyə problemləri yarandı.

**2019**-cu illərdə isə kluba sponsorluq edən "Azenco" kluba göstərdiyi maliyyə dəstəyini çəkdi. Bu da öz növbəsində klubun fəaliyyətini dayandırma ehtimalını yenidən gündəmə gətirdi.

Keçmişdən bir kadrEnergetik FK region liqasında çıxış edən zaman
**2021/2022** illərində klub Region Liqasından I Divizion'a yüksəlib. Maliyyə dəstəyi səbəbi ilə klub "Energetik" adlanırdı. Lakin 2018-ci ildən etibarən "AzərEnerji"-nin sponsorluqdan imtina etməsi, klubun adının dəyişdirilməsi ilə nəticələndi.
2022-ci il 19 may tarixində I Divizonda çıxışa hazırlıq məqsədi ilə stadionun təmirinə start verildi.

**2022/2023** mövsümündə klub gözlənilən qədər yaxşı oyun nümayiş etdirmədi. Belə ki, klubun büdcə problemləri yenidən özünü büruzə verdi. Həmçinin meydanın kələ-kötür olması səbəbiylə, futbolçuların top idarəsi nə qədər yaxşı olursa olsun, bu oyun zamanı özünü mənfi tərəfdən göstərirdi. Sponsorun olmaması gəlirin azalması ilə nəticəndi, bunun nəticəsində klubdan güclü oyunçular ayrıldı. Həmin ilin mart ayının 25-i baş məşqçi kimi gələn Şəhruz Mustafayev öz qərarı ilə istefa verdi. Mövsüm sonuna qədər onun yerinə köməkçi məşçi olan Sönməz Quliyev keçdi. 2023/2024 illəri məqsədi olaraq 12, 13, 16 və 17 yaş qrupları üzrə komandaların qurulması hədəfləndiyi açıqladı. Artıq qış fasiləsindən sonra, Ruslan Həmidov'un təşəbbüsü ilə U16, U17 yaş qrupları üzrə komanda yaradıldı. 26 aprel tarixində Ruslan Həmidov AFFA-ya müraciət edərək, Mingəçevir klubunun Azərbaycan Premyer Liqasına vəsiqə əldə etməsini istədi.

**2023/2024** - Mingəçevir "Azərlotereya" ilə sponsorluq müqaviləsi imzaladı. Bu mövsüm üçün əlamətdar bir neçə hadisə baş verdi. İlk olaraq Ruslan Həmidov 2024/2025 futbol mövsümü üçün "Kür-Nur" klubunun bərpası ilə bağlı açıqlama verdi. Yeni plana görə "Kür-Nur" klubu bərpa ediləcək. İkincisi isə liqanın ilk turununda "Karvan" klubu ilə qarşılaşma gərginliyi ilə yadda qaldı. 65, 67-ci dəqiqələrdə Mingəçevirin iki oyunçusu Elçin Qasımov və Elvin Əlizadə qırmızı vərəqə aldılar. 27 Noyabr tarixində klubun verdiyi açıqlamaya görə, məşqçilər heyəti uğursuz nəticələrə görə dəfələrlə istefalarını deməyi ilə yanaşı, sadəcə qeyd edilən tarixdə dəyişiklik edilərək, baş məşqçi olaraq Ədahim Niftəliyev klubun sükanı arxasına keçdi. 3 dekabr tarixində isə klub qapıçılar üzrə məşqçi Elnar Kərimov ilə yollarını ayırdı.

Mingəçevir Şəki qarşılaşması, Şıki Qazeti.jpg

Loqoların Anlamı
----------------

LoqolarKür Mingəçevir klubunun loqosuKür Nur klubunun loqosuEnergetik klubunun loqosuEnergetik klubunun loqosuEnergetik klubunun loqosu
### Kür Mingəçevir

Kür Mingəçevir klubunun loqosu dairə şəkildədir. qara fon arxasında klubun adı, təmsil etdiyi şəhər yazılmışdır. Loqonun ortasında bir dəniz və bulud təsfirinə yer verilmişdir. Loqo Kür Mingəçevir klubunun fəaliyyət illəri (1990-1993) ərzində istiadə olunmuşdur.

### Kür Nur

Bu loqo ənənəvi dairə formasından biraz daha fərqlidir. Düzbucaqlı şəklində olan loqonun üst tərəfində bayraq təsvir olunmuşdur. Sol tərəfdən aşağı doğru "Kür", sağ tərəfdən aşağı doğru "Nur" sözü oxunur. Narıncı fon arxasında isə, sol tərəfdə "F" hərfi, sağ tərəfdə isə "K" hərfini görmək mümündür ki, buda "futbol kl
ubu" sözünün qısaltılmış formasıdır.Bu loqoda öz növbəsində klubun fəaliyyətdə olduğu dövrlərdə (1993-1998) istifadə olunmuşdur.

### Energetik Mingəçevir

Energetik Mingəçevir klubunun ilk loqosu elə təmsil etdiyi şəhər olan Mingəçevirin gerbinə bənzəməsi ilə daha çox seçilir. Loqo düzbucaqlı formadadır. 2 rəngdən ibarət olan loqonun sol üst küncündə SESin şəkli yer almışdır. Sağ alt küncündə isə, balıq təsviri vardır. Mingəçevir həmçinin balıq sahəsində də inkişaf etmiş şəhərdir. Loqonun üst tərəfində "Energetik" yazısı var. Həmçinin sağ küncdə "futbol klubu" ifadəsinin qısaltdılmış forması olan "FK" sözü vardır. Sol altda isə klubun təmsil etdiyi şəhər və klubun yaranma tarixi olan 1966-cı il yazılmışdır.

5 oktyabr 2015-ci ildə rəsmi sosial şəbəkə səhifələrində azerkeşlərə təqdim etdi. Buda öz növbəsində azerkeşlər tərəfdən çox bəyənildi. Yeni loqo dairə formasında idi. Sol və sağ tərəflərində futbol topları vardı. Halqanın üstündə klubun adına yer verilmişdir. Göy qırmızı və yaşıl fon üstündə sarı rəngdə lampa şəklinə yer verilmişdir. Buda klubun adının bir növ izzahı idi. Aşağı tərəfdə isə "Energetik" klubunun yaranma tarixi qeyd olunmuşdur.

**3 iyul 2020** tarixində isə klub yenidən loqo dəyişikliyi etmək qərarına gəldi. Yeni loqo mavi rəngdə idi. Üst tərəfində klubun adı, alt tərəfində isə "Mingəçevir" yazılmışdır. Sol tərəfdə "F" hərfi, sağ tərəfində isə "K" hərfinə yer verilmişdir. Ortasında göy-ağ rəngdə qalxan şəkli var idi. Qalxanın üstündə isə elektrik qülləsi təsviri var. Qüllənin altında isə "Energetik" klubunun yaranma ili yazılmışdır.

2022/2023 sezonlarında klub 1-ci Diviziona yeni ad və loqo ilə şıçıxış etməyə başladı. Loqonun mərkəzində su anbarının şəkili ilə birlikdə, Mingəçevir'də yer alan Bozdağ silsiləsi'nin şəklinədə yer verib

Uğurları
--------

* **Azərbaycan Kuboku**

 **Gümüş Medal** —(1992, 1994/95)
**Rekord** — 2022/23 sezonlarında Mingəçevir ilk oyun zamanı 3,200 izləyici ilə 5 mövsümün rekordunu yeniləyib

* **Qeyd:***Aşağıdakı məlumat cədvəlində klubun professional oyunları ilə bağlı məlumat verilib. Azərbaycan Birinci Liqası rəsmi liqa olması ilə birlikdə, Azərbaycan Region Liqası həvəskar liqa olaraq bilinir*

| SSRİ (1966-1991) |
| --- |
| Toxucu FK (1966-1970) |
| Mövsüm | Liqa | Yer | O | Q | H | M | AV | X | SSRİ Kuboku |
| 1966 | Zona 3/ Qrup B | **17** | 34 | 9 | 6 | 19 | 24/43 | **24** |  |
| 1967 | Zona 3/Qrup B | **5** | 38 | 16 | 3 | 9 | 35/29 | **45** |  |
| Respublik Kuboku | **4** | 3 | 0 | 1 | 2 | 0/2 | **1** |  |
| 1968 | Zona 3/Qrup B | **3** | 40 | 15 | 12 | 13 | 32/41 | **42** |  |
| 1969 | Qrup B - Zaqafqaziya | **6** | 38 | 16 | 10 | 12 | 53/48 | **42** |  |
| 1970 | Qrup B / Zona 2 / Altqrup 2 | **15** | 34 | 8 | 9 | 17 | 29/66 | **25** |  |
| Avtomobilçi FK (1980-1987) |
| 1980 | 2-ci liqa / 9-cu zona | **8** | 30 | 12 | 6 | 12 | 39/37 | **30** |  |
| 1981 | 2-ci liqa / 9-cu zona | **16** | 30 | 4 | 5 | 21 | 29/63 | **13** |  |
| Bölgə 6 / 9-16-lıq liqa | **16** | 44 | 9 | 6 | 29 | 44/85 | **24** |  |
| 1982 | 2-ci liqa / 9-cu zona | **11** | 32 | 14 | 5 | 13 | 32/40 | **33** |  |
| 1983 | 2-ci liqa / 9-cu zona | **15** | 32 | 7 | 6 | 19 | 37/66 | **20** |  |
| 1984 | 2-ci liqa / 9-cu zona | **14** | 32 | 10 | 5 | 17 | 45/63 | **25** |  |
| 1985 | 2-ci liqa / 9-cu zona | **12** | 30 | 12 | 4 | 14 | 41/44 | **28** |  |
| 1986 | 2-ci liqa / 9-cu zona | **8** | 30 | 14 | 3 | 13 | 58/41 | **31** |  |
| 1987 | 2-ci liqa / 9-cu zona | **16** | 30 | 8 | 5 | 17 | 37/56 | **21** |  |
| Kür FK (1990-2005) |
| 1990 | 2-ci liqa / 3-cu zona / A qrup | **6** | 22 | 10 | 3 | 9 | 25/25 | **23** |  |
| 3-cu zona 1-12-lıq liqa | **10** | 34 | 13 | 6 | 15 | 41/42 | **32** |  |
| 1991 | 2-liqa / 3-cü zona | **5** | 38 | 18 | 11 | 9 | 67/33 | **47** |  |
|
| Azərbaycan (1992- H.H) |
| 1992 | Yüksək Dəstə | **7** | 36 | 19 | 3 | 14 | 50/39 | **41** | 2-cilik |
| 1993 | Yüksək Liqa | **6** | 18 | 6 | 6 | 6 | 21/25 | **18** | 1/8 |
| 1993/1994 | Birinci Dəstə | **5** | 30 | 13 | 7 | 10 | 45/33 | **23** | 1/8 |
| 1994/1995 | Birinci Dəstə | **4** | 24 | 14 | 2 | 8 | 41/23 | **30** | 2-cilik |
| 1995/1996 | Birinci Dəstə | **6** | 20 | 7 | 4 | 9 | 35/41 | **25** | 1/8 |
| 1996/1997 | Yüksək Dəstə | **13** | 30 | 7 | 4 | 19 | 30/59 | **25** | 1/8 |
| 1997/1998 | Yüksək Dəstə | **11** | 26 | 8 | 3 | 15 | 26/36 | **27** | 1/2 |
| Energetik FK(2003-2022) |
| 2003/2004 | Birinci Dəstə | **4** | 14 | 9 | 1 | 4 | 26/9 | '**28** | 1/8 |
| 2004/2005 | Birinci Dəstəsi | **2** | 14 | 10 | 1 | 3 | 34/13 | **31** | 1/16 |
| 2005/2006 | Birinci Dəstə | **10** | 30 | 10 | 5 | 15 | 41/52 | **35** | 1/16 |
| 2006/2007 | Birinci Dəstə/B Qrupu | **7** | 20 | 7 | 4 | 9 | 28/37 | **25** | 1/16 |
| 2007/2008 | Birinci Dəstə/B Qrup | **6** | 16 | 4 | 4 | 8 | 19/25 | **16** | 1/16 |
| 2008/2009 | Birinci Divizion | **4** | 28 | 14 | 8 | 6 | 51/29 | **50** | İştirak Etməyib |
| 2009/2010 | Birinci Divizion | **13** | 22 | 3 | 6 | 13 | 24/51 | **15** | İştirak Etməyib |
| 2010/2011 | Birinci Divizion | **11** | 26 | 5 | 5 | 16 | 17/50 | **20** | İştirak Etməyib |
| 2011/2012 | Birinci Divizion | **12** | 26 | 6 | 7 | 13 | 21/45 | **25** | İştirak Etməyib |
| 2012/2013 | Birinci Divizion | **10** | 24 | 5 | 4 | 15 | 26/52 | **19** | İştirak Etməyib |
| 2013/2014 | Birinci Divizion | **16** | 30 | 2 | 5 | 23 | 11/92 | **11** | İştirak Etməyib |
| 2014/2015 | Birinci Divizion | **14** | 30 | 5 | 3 | 22 | 24/82 | **18** | İştirak Etməyib |
| 2015/2016 | Birinci Divizion | **13** | 36 | 4 | 3 | 19 | 14/100 | **15** | İştirak Etməyib |
| 2016/2017 | Birinci Divizion | **11** | 26 | 5 | 5 | 16 | 25/86 | **20** | İştirak Etməyib |
| 2022/23 | Birinci Liqa | **14** | 26 | 5 | 5 | 18 | **20** | 1/8 |

Daxili Rekordlar
----------------

### Klub tarixinin bombardirlik siyahısı

| Sıra | Sezon | Futbolçu adı | Mövqeyi | Oyun sayı | Vurduğu Qol |
| --- | --- | --- | --- | --- | --- |
| 1 | 1992- | Ramiz Məmmədov | CM | 126 | **40** |
| 2 | 1992 | Mehman Baxışov | FC | 31 | **10** |
| 3 | 1992 | Bəxtiyar Sadıqov | FC | 32 | **7** |

Stadionu
--------

Mingəçevir FK — Zaqatala oyunundan bir görüntüYaşar Məmmədzadə adına Mingəçevir şəhər stadionu
Yaşar Məmmədzadə adına Mingəçevir şəhər stadionu. 5.000 nəfərlik tutuma malikdir

Oyunçular
---------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 

| Nömrə | Ölkə | Mövqeyi | Futbolçu |
| --- | --- | --- | --- |
| 31 | Azərbaycan | GK | Elnar Kərimov |
| 22 | Azərbaycan | GK | Elçin Qasımov |
| 13 | Azərbaycan | GK | Toğrul Məmmədbəyli |
| 1 | Azərbaycan | GK | Eldar Tərlanov |
| 95 | Azərbaycan | DF | Elvin Əlizadə |
| 8 | Azərbaycan | DF | Elsevər Bəkirzadə |
| 11 | Azərbaycan | DF | Əsədulla Heydərov |
| 23 | Azərbaycan | DF | Vasif Cahangirov |
| 81 | Azərbaycan | DF | Xəyal Muradov |
| 33 | Azərbaycan | DF | Hüseyn Əliyev |
| 18 | Azərbaycan | DF | Elvin Əliyev |
| 14 | Azərbaycan | DF | Nicat Məmmədli |
| 20 | Azərbaycan | MF | Elçin Abdullayev |
| 99 | Azərbaycan | MF | Tural Məmmədov |
| 10 | Azərbaycan | MF | Roman Hüseynov |
| 77 | Azərbaycan | MF | Əsgər Hüseynov |
| 60 | Azərbaycan | MF | Elmin Bayramov |
| 32 | Azərbaycan | MF | Elvin Əsgərov |
| 45 | Azərbaycan | MF | Aqil Nəsibov |
| 15 | Azərbaycan | MF | Elnur Mirzəyev |
| 88 | Azərbaycan | MF | Nihad Xəlilli |
| 7 | Azərbaycan | FW | Tural Məmmədzadə |
| 9 | Azərbaycan | MF | Vidadi Cəfərov |

 |

Həmçinin bax
------------

* Energetik Mingəçevir FK
* Mingəçevir
* Azərbaycan Futbol Federasiyaları Assosiasiyası
* 1966 Tekstilşik FK mövsümü

İstinadlar
----------

1. ↑  "Mingəçevir şəhər stadionu yenidən qurulur". 2016-03-04 tarixində arxivləşdirilib. İstifadə tarixi: 2019-07-18.
2. ↑  "Arxivlənmiş surət". 2023-02-21 tarixində arxivləşdirilib. İstifadə tarixi: 2023-02-21.
3. 1 2 3  "Arxivlənmiş surət". 2023-05-09 tarixində arxivləşdirilib. İstifadə tarixi: 2023-05-08.
4. 1 2  "Arxivlənmiş surət". 2023-02-23 tarixində arxivləşdirilib. İstifadə tarixi: 2023-02-26.
5. 1 2  "Arxivlənmiş surət". 2023-05-01 tarixində arxivləşdirilib. İstifadə tarixi: 2023-06-08.
6. ↑  Ulduzları Yandıran Məşqçi,1999, səh.29
7. ↑  "Arxivlənmiş surət". 2023-04-25 tarixində arxivləşdirilib. İstifadə tarixi: 2023-04-20.
8. 1 2  Ulduzları Yandıran Məşqçi, 1999, səh.28,29
9. ↑  "Arxivlənmiş surət". 2023-02-21 tarixində arxivləşdirilib. İstifadə tarixi: 2023-02-21.
10. ↑  "Arxivlənmiş surət". 2023-04-25 tarixində arxivləşdirilib. İstifadə tarixi: 2023-04-20.
11. ↑  "Arxivlənmiş surət". 2023-04-25 tarixində arxivləşdirilib. İstifadə tarixi: 2023-04-20.
12. ↑  "Arxivlənmiş surət". 2023-04-24 tarixində arxivləşdirilib. İstifadə tarixi: 2023-04-20.
13. ↑  "Arxivlənmiş surət". 2023-04-24 tarixində arxivləşdirilib. İstifadə tarixi: 2023-04-20.
14. ↑  "Arxivlənmiş surət". 2023-04-20 tarixində arxivləşdirilib. İstifadə tarixi: 2023-04-20.
15. ↑  "Arxivlənmiş surət". 2023-07-28 tarixində arxivləşdirilib. İstifadə tarixi: 2023-04-20.
16. ↑  "Arxivlənmiş surət". 2023-03-26 tarixində arxivləşdirilib. İstifadə tarixi: 2023-03-26.
17. ↑  "Arxivlənmiş surət". 2023-04-16 tarixində arxivləşdirilib. İstifadə tarixi: 2023-04-10.
18. ↑  "Arxivlənmiş surət". 2023-04-28 tarixində arxivləşdirilib. İstifadə tarixi: 2023-04-28.
19. ↑
20. ↑
21. ↑
22. ↑
23. ↑
24. ↑  "Arxivlənmiş surət". 2023-03-09 tarixində arxivləşdirilib. İstifadə tarixi: 2023-03-09.
25. ↑  "Arxivlənmiş surət". 2023-03-09 tarixində arxivləşdirilib. İstifadə tarixi: 2023-03-09.
26. ↑  "Arxivlənmiş surət". 2023-03-09 tarixində arxivləşdirilib. İstifadə tarixi: 2023-03-09.
27. ↑  "Arxivlənmiş surət". 2019-10-03 tarixində arxivləşdirilib. İstifadə tarixi: 2023-02-21.